مقبول امرتسری سُند یُس کلام زیرِ نظر کتابہ منز شٲمل کرنہٕ آمُت چھُ ،تمہ سٍتۍ چھُ پٔزۍ پٲٹھۍ تمٔۍ سُند اکھ بیون بدوٗن ڈِکشن برونہہ کُن یوان، سُہ چھُ اکھ پۅختہٕ کار غزل گو، غزل گویی ہٕندۍ کُلہُم لوٲزِم چھِ تس نظرِتل روٗدۍمٕتۍ، وژنن منزچھِنہٕ غٲر ضروری گوبۍ فارسی لفٕظ ورتاونہٕ آمٕتۍ ، کلہُم پٲٹھۍ چھُ اَمہ ڈکشنُک پریز ناون نشانہٕ سلاست تہٕ لۅتہٕ وٲے لہجہ ۔ فارسی لفظ تہٕ ترکیبن ہُند استعمال تہ چھُن کٲشرس مزازس تہٕ لہجس ویہ وُنہ آیہ کورمُت ۔